АҞӘА, ԥхынгәы 20 - Sputnik. Аԥсны амедицина аҳәаа аартра иазыхиоуп, уи ареспубликаҿы аепидемиологиатә ҭагылазаашьа анырра азнаур шалшогьы иҳәеит Ауаажәларратә палата аилатәараҿы Агәабзиарахьчара аминистр Ҭамаз Ҵахнакьиа.
Ҵахнакьиа иҳәеит ареспубликаҿы ишыҟоу акоронавирус злоу 300-ҩык апациентцәа ирызхаша ахәшә.
Иара иажәақәа рыла, иахьазы акоронавирус змоу рхыԥхьаӡара Краснодартәи атәылаҿацә аҿы, иара Урыстәыла зегь аҿеиԥш, рхыԥхьаӡара акыр еиҵахеит. Аминистрра адыррала Шәачатәи аҿкчымазаратә хәышәтәырҭаҿы жәаҩык ачымазцәа бааԥсқәа шьҭоуп.
Аминистр иҳәеит аҳәаа аартра ашьҭахь аепидемиологиатә ҭагылазаашьа шәарҭахар, аԥкрақәа иаразнакы ҩаԥхьа иалагалахоит ҳәа.
Уаанӡатәи адыррақәа рыла, аҳәаа атуристцәа рзы иаадыртыр, Аԥсны иҟоу асасааирҭақәа, аԥсшьарҭақәа COVID-19 аларҵәара алмыршаразы иахәҭоу абжьгарақәа ирықәныҟәалароуп.
Иара убас шәаԥхьар ҟалоит: